CELEX: 32017R0135
Language: hu
Date: 2017-01-23 00:00:00
Title: A Tanács (EU) 2017/135 rendelete (2017. január 23.) a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2017. évre történő meghatározásáról szóló (EU) 2016/1903 rendelet módosításáról

27.1.2017   
            
            
               HU
            
            
               Az Európai Unió Hivatalos Lapja
            
            
               L 22/1
            
         A TANÁCS (EU) 2017/135 RENDELETE
   (2017. január 23.)
   a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2017. évre történő meghatározásáról szóló (EU) 2016/1903 rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (3) bekezdésére,
   tekintettel az Európai Bizottság javaslatára,
   mivel:
   
               (1)
            
            
               Az (EU) 2016/1903 tanácsi rendelet (1) megállapítja az ICES 22–24 alkörzetben élő közönséges tőkehalra (a továbbiakban: a Balti-tenger nyugati részén élő közönségestőkehal-állomány) vonatkozó, 2017. január 1. és január 31. között, valamint 2017. április 1. és december 31. között igénybe vehető halászati lehetőségeket.
            
         
               (2)
            
            
               2016 decemberében a Halászati Tudományos, Műszaki és Gazdasági Bizottság (HTMGB) közzétette a Balti-tenger nyugati részén élő közönségestőkehal-állományt érintő, 2017. február 1. és március 31. közötti halászati tilalom hatásaira vonatkozó tudományos értékelését. Az értékelés megerősítette, hogy a tilalom előnyös lesz a szóban forgó állomány számára.
            
         
               (3)
            
            
               Az (EU) 2016/1903 rendeletben előírt tilalom vonatkozik a közönséges tőkehal 15 méter alatti teljes hosszúságú hajók által 20 méternél sekélyebb vizű területeken végzett halászatára is. A HTMGB értékelése ugyanakkor megállapítja, hogy a közönséges tőkehal említett területeken és említett hajók által végzett halászatának korlátozása nem járul hozzá jelentős mértékben az érintett állomány helyreállításához.
            
         
               (4)
            
            
               Ezenkívül a Balti-tenger nyugati részére vonatkozó halászati lehetőségek teljes visszatartása a halászati tevékenységek esetleges áthelyezése miatt nemkívánatos hatással járhat a közönséges tőkehal többi balti-tengeri állományára, elsősorban a keleti állományra nézve.
            
         
               (5)
            
            
               Emellett a halászat 15 méter alatti teljes hosszúságú hajók számára és 20 méternél sekélyebb vizű területeken való engedélyezése lehetővé fogja tenni a halászok egy szűkebb köre számára, hogy folytassák a halászati műveleteiket, és a közönséges tőkehaltól eltérő fajokat vegyenek célba.
            
         
               (6)
            
            
               Ezért arányosnak tekinthető a halászati jog biztosítása a 15 méter alatti teljes hosszúságú hajók számára a 20 méternél sekélyebb mélységű vizekben.
            
         
               (7)
            
            
               A páros vonóhálós hajók számára azonban a nagy halászati kapacitásuk miatt nem helyénvaló a halászati lehetőség biztosítása, függetlenül azok hosszától.
            
         
               (8)
            
            
               A 20 méternél sekélyebb mélységű halászati terület hatékony ellenőrzésének és figyelemmel kísérésének biztosítása érdekében gondoskodni kell arról, hogy az 1224/2009/EK tanácsi rendelet (2) 9. cikke (2) bekezdésének megfelelően valamennyi érintett hajó fel legyen szerelve hajómegfigyelési rendszerrel. Ezért az említett rendelet 9. cikkének (5) bekezdése, amely lehetővé teszi a tagállamok számára a 15 méter teljes hosszúságnál kisebb halászhajók mentesítését a hajómegfigyelési rendszer felszerelésével kapcsolatos kötelezettség alól, nem lehet alkalmazandó a Balti-tenger nyugati részén élő közönségestőkehal-állományt célzó halászat esetében.
            
         
               (9)
            
            
               A Balti-tenger nyugati részén élő közönségestőkehal-állomány (EU) 2016/1139 európai parlamenti és tanácsi rendeletnek (3) megfelelő fenntartható kiaknázásának biztosítása érdekében az említett állomány esetében nem lehet alkalmazandó a kirakodási kötelezettséghez kapcsolódó, az 1380/2013/EU európai parlamenti és tanácsi rendelet (4) 15. cikkének (9) bekezdésével bevezetett, egymást követő évek közötti rugalmasság.
            
         
               (10)
            
            
               Az (EU) 2016/1903 rendeletet ezért ennek megfelelően módosítani kell.
            
         
               (11)
            
            
               A közönséges tőkehal ICES 22–24 alkörzetben folytatott halászatára vonatkozó, az (EU) 2016/1903 rendelettel megállapított tilalom 2017. február 1-jén lép hatályba. Ahhoz tehát, hogy teljes mértékben eredményes legyen, ezt a rendeletet ugyanettől a dátumtól kell alkalmazni, és a kihirdetését követő napon hatályba kell lépnie,
            
         ELFOGADTA EZT A RENDELETET:
   1. cikk
   Az (EU) 2016/1903 rendelet mellékletében az ICES 22–24 alkörzetben élő közönséges tőkehalra vonatkozó bejegyzés helyébe a következő szöveg lép:
   
      
                  
                     „Faj:
                  
               
               
                  Közönséges tőkehal
                  
                     Gadus morhua
                  
               
               
                  
                     Övezet:
                  
               
               
                  22–24 alkörzet
                  (COD/3BC+24)
               
            
                  Dánia
               
               
                  2 444 
               
               
                   
               
               
                   
               
            
                  Németország
               
               
                  1 194 
               
               
                   
               
               
                   
               
            
                  Észtország
               
               
                  54
               
               
                   
               
               
                   
               
            
                  Finnország
               
               
                  48
               
               
                   
               
               
                   
               
            
                  Lettország
               
               
                  202
               
               
                   
               
               
                   
               
            
                  Litvánia
               
               
                  131
               
               
                   
               
               
                   
               
            
                  Lengyelország
               
               
                  654
               
               
                   
               
               
                   
               
            
                  Svédország
               
               
                  870
               
               
                   
               
               
                   
               
            
                  Unió
               
               
                  5 597 
               
               
                   
               
               
                   
               
            
                  TAC
               
               
                  5 597  (5)
                  
               
               
                   
               
               
                  Analitikai TAC
                  A 847/96/EK rendelet 3. cikkének (2) és (3) bekezdése nem alkalmazandó.
                  A 847/96/EK rendelet 4. cikke nem alkalmazandó.
                  Az 1380/2013/EU rendelet 15. cikkének (9) bekezdése nem alkalmazandó.
               
            
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. január 23-án.
      
         
            a Tanács részéről
         
         
            az elnök
         
         R. GALDES
      
   
   
      (1)  A Tanács (EU) 2016/1903 rendelete (2016. október 28.) a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2017. évre történő meghatározásáról, valamint az (EU) 2016/72 rendelet módosításáról (HL L 295., 2016.10.29., 1. o.).
   
      (2)  A Tanács 1224/2009/EK rendelete (2009. november 20.) a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.).
   
      (3)  Az Európai Parlament és a Tanács (EU) 2016/1139 rendelete (2016. július 6.) a közönséges tőkehal, a hering és a spratt balti-tengeri állományaira és a halászatukra vonatkozó többéves terv létrehozásáról, a 2187/2005/EK tanácsi rendelet módosításáról és az 1098/2007/EK tanácsi rendelet hatályon kívül helyezéséről (HL L 191., 2016.7.15., 1. o.).
   
      (4)  Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
   
      (5)  Ez a kvóta 2017. január 1-jétőljanuár 31-ig és 2017. április 1-jétőldecember 31-ig halászható. Azok a 15 méter alatti teljes hosszúságú halászhajók (a páros vonóhálós hajók kivételével) azonban, amelyek az 1224/2009/EK rendelet 9. cikke (2) bekezdésének megfelelően fel vannak szerelve hajómegfigyelési rendszerrel, 2017. február 1. és március 31. között is halászhatják az említett kvótát azokon a területeken, ahol a vízmélység nem éri el a 20 métert. Az 1224/2009/EK rendelet 9. cikkének (5) bekezdése nem alkalmazandó.”.